JohanHeinsen/ENO huggingface dataset:
Lolland-Falsters Stifts-Tidende, 1832-09-14
Den 17de Juni blev Menageri-Eieren Martin i Londen sønderrevet af sin tamme Løvinde Henriette." Tildragelsen fortælles saaledes: Martin foreviste for sine Tilskuere flere af Løvindens interessante Kunststykker; lod hende staae Skildvagt, affyre en Pistol, bevogte en levende Hjort, spærrede, efter at hun i 24 Timer Jntet havde faaet at æde, et Lam ind til hende, som hun dog først paa given Tilladelse af ham turde fortære, o.s. v., stedse fulgte Dyret nøiagtigt sin Herres Befalinger. Denne Gang fik Hr. Martin pludseligt den ulykkelige Jdee, igjen at fratage Løvinden det hende til Føde bestemte Dyr, og i Stedet for Lammet, som han rev fra hende, at lade en spansk Væder nedkaste i Buret. Men Væderen vilde ikke godvillig lage sig opæde; den satte sig til Modværge med sine Horn, og en føel som Dame, som ikke kunde taale at see det stakkels Dyrs Qvaler, raabte: "Jeg gav 6 Pund, kunde jeg redde Væderen!" Martin svarede hertil strax "For 6 Pund er den til deres Tjeneste, og med eet Spring var han nede i Buret hos Løvinden. Da denne faae sin Herre, studsede hun, men strakte dog den ene Klo ud efter Væderen, hvorpaa Martin vovede at tugte hende alvorligt med sin Ridepidsk. Dette var Løvinden formeget; hun brolede og slog om sig med Halen. Mad. Martin raabte til sin Mand: "Spring, for Guds Skyld, over Gitteret, men det forvovne Menneske hørte ikke; slog tværtimod den opbragte Løvinde lige i Øinene med Ridepidsken, og nu opstod et Skuespil, hvorved flere afde Tilstædeværende faldt i Afmagt. Løvinden slog nemlig med den ene Klo Martin til Jorden og rev ham med den anden i et Nu Hovedet fra Kroppen; derpaa at sønderslide baade ham og Ridepidsken, var ikke meere end et eneste Øiebliks Sag; Alt foregik saa hurtigt, at Tilskuernes Angstskrig og den Ulykkeliges Død paafulgte i eet og samme Minut. Efter at Løvinden havde kjølnet sin Harme, gav hun sig ganske koldblodig ifærd med Væderen. Løvinden, for hvilken der allerede var buden dens Besidder 5,000 Pd. Sterl., blev af Hr. Martins Folk nedlagt med 20 Flinteskud. Mad. Martin bragtes halv død bort. Den sentimentale Dame, som havde været den uskyldige Aarsag til dette græsselige Optrin, skal være gaaet fra Forstanden.
Lolland-Falsters Stifts-Tidende, 1832-09-14
Toldvæsenet i Helsingborg har nyligen opdaget og confiskeret Smuglergods, ved at lade drage Garn paa Strand bunden ved Jndløbet til Havnen, hvor Varer vare nedfænkede.
Lolland-Falsters Stifts-Tidende, 1832-09-14
Den 4de dennes fortsattes Væddeløbene ved Odense. J første Løb vandt Hr. Fischers Skimmelhoppe Mirza fra Angustenborg 500 og i andet Løb Hr. Forvalter Lorentzens rødskimlede Vallak 200 Rbd. r. S. Tredie Gevinst, 80 Rbd. r. S., vandtes ikke. Grev Bernstorffs lysebrune Hingst Charivari, 5 Aar gammel, vandt den af Hs. k. H. Prinds Christian Frederik udsatte Sølvpocal. Tillige fandt privat Væddemaal mellem flere Personer Sted, nemlig: Hr. Forpagter Maribo fra Jerstrup, bruun Vallak, Proprietair Hansen fra Logismose, bruun Hoppe; v. Sehested fra Broholm, graae Hoppe. Distancen 2,200 Alen. Jndsats af hver 10 Specier. Hr. v. Sehested vandt. Den forhen omtalte fyenske Bondesøn, Jørgen Hansen fra Næsby, som første Dag hjembragte en Præmiaf 50 Rbd. r. S., havde indfundet sig igjen, men reed ikke med i ovenanførte Løb; derimod blev, især ved Hs. k. H. Prinds-Gouverneurens Gavmildhed, foranstaltet et Extraløb, som til almeen Tilfredshed vandtes af denne unge, veløvede og meget lovende Rytter, der desuden erholdt naadigst Tilsagn om, at kunne vorde antaget i Hs. kgl. Høiheds Tjeneste, naar han er confirmeret. Hr. Adjunct Hanck, Redacteur af Chr. Jversens Avis, siger om denne Dreng: "Han blev ved denne Leilighed meget populair, og betragtet som en Æres=Repræsentant for den fyenske Ridekunst; thi Man kunde vel mærke, at det pirrede mangen Fyenbo, at Gangere skulde saadan komme fra hiin Side Beltet og snappe Æren og Vindingen bort; men derved er nu en Gang Jntet at gjøre, uden at give Tid, og trøste sig som Peter den Store ved Svenskernes Seir. De maa slaae os, til vi lære at slaae dem igien. Holbek Amts oeconomiske Selskab udlover en Præmie af 200 Rbd. r. S. for den bedste Afhandling om Holbek Amts Kjøbstæders nuværende Handel, sammenlignet med hvad den var i Aarene 1788 og 1806, hvorved tillige maatte opgives Midlerne, der meest hensigtsmæssigen kunde bidrage til at fremme en større og for Amtets Beboere nyttig Udvikling af bemeldte Handel.
Lolland-Falsters Stifts-Tidende, 1832-09-14
Fra St. Thomas berettes den 21de Junii, "Den 24de f. M. har den kongel. Regjering paa St. Croix, for at fremme Handelen paa hiin Ø, anordnet, at told og afgivtsfri Ind- og Udførsel af Maismeel og Maiskorn, Sild og saltet Fisk, skal være tilladt der fra 1ste Juni indtil 1ste Decbr. d. A., ligesom ogsaa, at Skibe maa uden særdeles Afgivt gaae til Ankers i Havnen ved Christianssted og paa Rheden ved Frederiksted, og der ligge i 48 Timer, i Stedet for, som hidtil var Tilfældet, at krydse udenfor samme.
Lolland-Falsters Stifts-Tidende, 1832-09-14
Den 11te Juli er Postmester A. F. Jantzen i Nykjøbing paa Falster beskikket til Cancelliraad, og den 26de August er Birkedommer og Skriver ved Grevskabet Christianssæde, samt Birkedommer ved Baroniet Juellinge og Grevskabet Hardenberg-Reventlovs vestre District i Lolland, C. G. Aggerup, ligeledes beskikket til Cacelliraad.
Lolland-Falsters Stifts-Tidende, 1832-09-14
Bekiendtgjørelser. Enhver af Bondestanden paa Lolland, der ønsker at deeltage i eller at overvære Præmiepløiningen og Dyre skuet den 28de d. M. paa Corselitze, vil med Befordring og Creaturer erholde fri Overfart fra Sundby til Nykjøbing og tilbage fra den 27de, Eftermiddag Kl. 3, til den 28de dennes, Aften Kl. 10.
Lolland-Falsters Stifts-Tidende, 1832-09-14
Stiftamtet for Lolland og Falster, Nykjøbing, den 5te September 1832. R. v. Jessen.
Lolland-Falsters Stifts-Tidende, 1832-09-14
J den kgl. Lands-Over samt Hof- og Stads=Ret i Kjøbenhavn er Mandagen den 27de d. M. afsagt Dom i Sagen: Tracteur Hans Caspersen, contra Skomagermester Carl Frederik Mørch, betræffende adskillige under Sagen omhandlede, fra Citantens Side paatalte, Udladelser i et af Jndstævnte i Politivennen No. 828 af 12te Novbr. f. A. indrykket Stykke, med Overskrivt: "De factiske Omstændigheder, der have foranlediget Vidne=Kammersagen Peder Jensen, contra Skomagermester Mørch, o. s. v., og er ved bemeldte Dom saaledes: kjendt for Ret. "De ovennævnte af indstævnte Skomagermester Carl Frederik Mørch om Citanten, Tracteur Haus Caspersen, i Bladet Politivennen No. 828 af 12te Novbr. f. A. fremførte utilbørlige Udladelser bør døde og magtesløse at være og ikke komme Citanten til Skade paa Ære eller gode Navn og Rygte i nogen Maade, hvorimod Jndstævnte, for sit i saa Henseende udviste Forhold, bør til Kjøbenhavns Fattigvæsens Hovedkasse bøde 50 Rbd. Sølv. Saa bør og Jndstævnte til Citanten betale denne Processes Omkostninger med 20 Rbd. Sølv. Det Jdømte udredes inden 15 Dage efter denne Doms lovlige Forkyndelse, under Adfærd efter Loven." Hvilket herved, i Overeensstemmelse med den 20de §, i Forordningen af 27de Septbr. 1799 om Trykkefrihedens Grændser, bekjendtgjøres. Justitscontoiret i den kgl. Lands-Over samt Hof- og Stads=Ret i Kjøbenhavn, d. 29 Aug. 1832. Hoff.
Lolland-Falsters Stifts-Tidende, 1832-09-14
Den aarlige Generalforsamling for Stiftsbiliotheket i Mariebo, hvorved tillige Regnskabet for afvigte Aar bliver fremlagt, afholdes i Stiftelsens Locale Mandagen den 17de ds., Kl. 11 Formiddag; hvilket herved bekjendtgjøres til Underretning for Dhrr. Jnteressenter,
Lolland-Falsters Stifts-Tidende, 1832-09-14
Jndenlandsk. Den 6te Septbr., om Morgenen Kl. 2 ½, passerede Hs. kgl. H. Prinds Christian Frederik, paa hans Reise fra Odense til Hovedstaden, gjennem Slagelse, hvor han havde den Naade at udtræde af Vognen og give Cour til Byens Embedsmænd, som havde forsamlet sig til hans Modtagelse. Et Detaschement Landsenerer paraderede. – Kl. 10 1/2 Formiddag indtraf Hs. kgl. Høihed til Sorgenfri.
Lolland-Falsters Stifts-Tidende, 1832-09-14
Tirsdagen den 11te September, Formiddag Kl. 11, begyndte Hestevæddeløbene ved Slagelse. Hr. Kammerherre, Greve Lerche til Lerchenborg var Dommer. Til første Løb, for Bønderheste af enhver Alder, vare 3 Heste anmeldte, af hvilke en sort Hingst, 5 Aar gl., tilhørende Selveiergaardmand Grehm i Havreholm, vandt 1ste Præmie, 100 Rbd. r. S. Anden Præmie, 50 Rbd. r. S., vandt en rød Hoppe, 6 Aar, tilhørende Gaardmand Lars Christian af Heininge. Banen (2,500 Alen) redes i 2 Min. 33 Sec. - J andet Løb, for enhver Hest, uden Hensyn til Alder eller Eier, vandt Grev Reventlovs røde Hoppe Fanella første Præmie, 300 Rbd. r. S., og Hestehandler Foermanns rødskimlede Vallak, 7 Aar, anden Præmie, 150 Rbd. r. S. Løbet (3,000 Al.), hvori 6 Heste deeltoge, fuldendtes i 2 Min. 15 Sec. – J tredie Løb, for 3, 4 og Haarige Heste, om en Pocal, seirede Grev C. Reventlovs brune Hoppe Lady Elgin. Capit. Reckes gule Hoppe (efter Tamerlan og en Hoppe af engelsk Blod) erholdt Jndskuddet. Løbet (3,000 Al.) udførtes 2 Min. 43 Sec. - J fjerde Løb, Heats, (Banen 2,500 Alen) vandt Grev Reventlovs sortebrune Hoppe Silistria første Præmie, 400 Rbd. r. S. Anden Præmie vandtes ikke, da to af de anmeldte, Lady Elgin- og en mørkeguul Vallak, bleve trukne tilbage, saa at Capit. Reckes rødskillede Vallak ikke kunde concurrere. Kl. 1 1/2 vare Løbene forbi. Banen, som er anlagt tæt ved Hovedlandeveien, 1/2 Miil østen for Slagelse, er 2,117 Alen lang, og svarede fuldkomment til Øiemedet. Over 4000 Tilskuere havde indfundet sig, hvoraf omtrent 600 vare placerede paa beqvemme og bedækkede Tribuner, og et dobbelt saa stort Antal havde staaende Pladser. Den øvrige Mængde som ønskede at deeltage i dette Skue, fandt uden Betaling beqvem Leilighed til fra de nærliggende Bakker at oversee det Hele. Veirliget begunstigede Festen. - Dagen efter, Kl. 9, var Hesteskue og Auction. Til det første meldtes 14 Heste og et ligesaa stort Antal til Auctionen. Af de falbudne udmærkede sig en Haarig mørkebruun Hingst (falden efter den engelske 3/4 Blods=Hingst Dobbson og en arabisk Hoppe, tilhørende Proprietair Buchwald, paa. Anneberggaard. Det paa denne Hingst gjorte Bud af 400 Rbd. blev ikke antaget. Kammerherre, Grev Reventlovs Hoppe Turandot (efter Fakkan) solgtes for 200 Rbd. r. S. Grev Einer ReventlovsLady Elgin blev udbuden for 200 Rbd. r. S.
Lolland-Falsters Stifts-Tidende, 1832-09-14
J de nyligen tilbagelagte Hundedage skal en Skomagersvend i Kjøbenhavn, da han vilde redde en Hund fra at blive fangen af de fra Veterinairskolen udsendte Folk, have været saa uheldig at falde. J deres Hidsighed sloge Hundejægerne Rusen over ham, i Stedet for Hunden, som undløb. Skomagersvenden troede sig herved gjort uærlig, og gebærdede sig skrækkeligt.
Lolland-Falsters Stifts-Tidende, 1832-09-14
En gammel Mand – fortæller den Frimodige – blev nylig af en kjøbenhavnsk Xantippe (Skomager-Frimester G. Nielsens Hustrue, i store Brøndstræde No. 99) lokket hjem til hende, og der, af hende, med et Spanskrør, pryglet til at give sin Vest i Pant for de 2 Rbd., han var hendes, ved Executionen tilstædeværende, Mand skyldig.
Lolland-Falsters Stifts-Tidende, 1832-09-14
J Veile Amts-Avis meldes, at Skonnerten "Jens Monbergs Minde, som nylig er retourneret dertil fra Oporto, her den 23de f. M. havde det Uheld, tilligemed flere fremmede Skibe, at blive beskudt af D. Miguels Tropper, der havde forskandset sig bag en Muur lige overfor Oporto, og hvis egentlige Maal vare 4 af D. Pedros armerede Skibe, der laa paa Revieret og fyrede paa dem. Kampem varede i 2 Timer om Formiddagen, og fra Kl. 2 til 8 om Eftermiddagen. Don Miguels Tropper havde intet svært Skyts, men skjøde kuns med Bøsser, hvorimod de fiendtlige Skibe svarede saavel med grovt som let Skyts. Til Lykke blev dog ingen af Mandskabet paa de fremmede Skibe saaret; derimod toge disse megen Skade paa Seil, Vanter, Ræling og Tougværk. Man kunde ikke see, om der faldt Nogen paa de fiendtlige Sider. Dagen forhen havde der været en temmelig stærk Skjærmydsel udenfor Byen.
Lolland-Falsters Stifts-Tidende, 1832-09-14
Natten til den 5te ds, indstrandede No. under Læsø Skonnerten de jonge Rente, ført af Capit. Drendfra Pekela, ladet med Hørfrø, paa Reisen fra Riga til Amsterdam. Da Mandskabet om Natten havde forladt Fartøiet, blev Styrmanden kastet overbord af en Styrtes og druknede; Capitainen og den øvrige Besætning bjergede Livet. Uagtet Fartøiet er fuldt af Vand, har Man dog Haab om dets Redning, men ei uden Udlosning af en Deel af Ladningen.
Lolland-Falsters Stifts-Tidende, 1832-09-14
Mariebo. Ved den paa det kongel. Skolelærer Seminarium i Vesterborg sidstafvigte 30te og 31te August afholdte Exammen bleve de sidste 20 Elever derfra demitterede. Af disse erholdt 11 første, 7 anden og 2 tredie Characteer. Ligeledes fremstillede sig tvende Privatister, for at underkaste sig offentlig Prøve, af hvilke den ene tilkjendtes tredie Characteer og den anden ikke udholdt Exammen. Ved Slutningen af Exammen, der som sædvanlig foretoges i Kirken, traadte Hs. Høiærværdighed Stiftets Biskop for Alteret, medens Seminariets Elever, Forstander og Lærere, under Præludium af Orgelet, stillede sig omkring Alteret; dernæst blev af Seminaristerne istemt Psalmen No. 196, ved hvis Slutning biskop Møller holdt en, i sit vante simple og jevne Sprog, saare skjøn, passende og kraftfuld Tale til de unge Mennesker, samt forkyndte Nedlæggelsen af dette Dannelses-Jnstitut, der nu gjennem en Menneskealder, baade under de hedengangne og nulevende Lærere, havde virket saa meget til Oplysnings og sand Religieusitets Fremme, ei blot i dette Stift, men trindt i Danmarks Rige. Da Talen var endt, blev Psalmen No. 193 afsjungen, og den talrige Forsamling forlod Kirken med de samme alvorlige og vee modige Følelser, som opfyldte de tvende Seminariets Lærere, der nu ere uden fast Embeds Virkekreds, samt Seminarii-Directionens høie Medlemmer, da de skiltes ad, efter for sidste Gang at have været samlede i dette vigtige Anliggende.
Lolland-Falsters Stifts-Tidende, 1832-09-14
Bekjendtgjørelser. Bekjendtgjørelse fra den kgl. Direction for Qvarantaine-Foranstaltningerne. De Lande, Stæder og Øer, som, efter de sidste til Directionen indkomne officielle Beretninger, indtil videre ansees for pestartig smittede, ere: a) Damiette, b) Constantinopel. c) Algier, d) Tunis. e) Marocco, f) Smyrna. g) Nev Orleans, b) Øen Candia. – For mistænkte Havne og Stæder ansees indtil videre: a) Alle tyrkiske Havne, med Undtagelse af de som smittede foranførte. b) Det africanske Barbaries øvrige Havne og Stæder. c) De vestindiske Øer. Dog skulle de fra de danske vestindiske Øer ankommende Skibe kunne befries for at lægges under Qvarantaine, saafremt de foruden Sundhedspas ere forsynede med behørige, af Vedkommende under Embedsauthoritet udstædte, Sundheds=Attester. d) Nord=America. Dog fritages de fra disse Havne ankommende Skibe for Qvarantaine, saafremt de foruden Sundhedspas medbringe behørige Sundheds=Attester fra de derværende kongelige danske Consuler, eller disses Vice-Consuler. - Alle andre Havne og Øer, og udenfor Europa, blive at ansee som aldeles umistænkte.
Lolland-Falsters Stifts-Tidende, 1832-09-14
Kjøbenhavn, i den kongel. Direction for Qvarantaine Foranstaltningerne, den 1ste September 1832. H. Holsten. v. Schmidt Phiseldek. Thonning. Hopp. Steinmann. Skibsted. Fyrværk.
Lolland-Falsters Stifts-Tidende, 1832-09-14
Søndagen den 23de Septbr. førstkommende, om Aftenen Kl. 7 ½, afbrændes følgende Fyrværkeri i Svinge len ved Nakskov. No. 1. Jldhjul, forvandlet til Soel. No. 2. Ditto, forvandlet til Kors, blaae Jld. No. 3. Stjerne, forvandlet til Rosette med 4 løbende Kredse. No. 4. Spirale med romanske Lys. No. 5. Tempel med Nakskovs Vaaben. No. 6. Bengalsk Flamme, Raketter og romanske Lys. – Jndtræffer Regn, udsættes Fyrværkeriet til den første Dag at passende Veir indtræffer. Billetter erholdes i mit Logis, samt ved Jndgangen. N. C. Frantzen, Kunstdreier.
Lolland-Falsters Stifts-Tidende, 1832-09-14
Udflyttergaarden No. 3 af Sønder Vedby, Jdestrup Sogn, under Ourupgaards Gods, Louisenlund kaldet, beliggende i det saakaldte Hegnet, strax ved Landeveien fra Nykjøbing til Gedsør Fyrtaarn, er fornyligen bleven fæsteledig, og attraaes underhaanden bortfæstet. Til Efterretning for Libhavere tjener, at Gaarden, som staaer for Hartkorn Ager og Eng 7 Tdr. 2 Skpr. 3 Fdkr. 1 1/2 Alb. og Skovskyld 1 Fdkr. 3/4 Alb., har et Areal af circa 90 Tdr. Land meget gode, vel indhegnede Jorder, at paa dens betydelige Græsning kan holdes circa 16 Stkr. Qvægshoveder, og at dens udmærkede, for faa Aar siden af Nyt opførte, solide Bygninger ere beqvemt indrettede til en Bondefamilie. Med Gaarden, der er bekjendt for dens smukke og fordeelagtige Beliggenhed i Nærheden af Nykjøbing Kjøbstæd, følger fuld Besætning og Jnventarium, saavel til Gaardens Drivt, som til det Hoveri, der af samme forrettes til Ourupgaard, ligesom det behøvende Sæde- og Fødekorn bliver leveret Fæsteren. Thi vilde de Lysthavende til denne i alle Henseender fortrinlige Fæstegaard snarest muligt henvende sig til Undertegnede, hos hvem Fæstebetingelserne kunne erfares. – Det bemærkes, at Gaarden strax kan tiltrædes. Durupgaard paa Falster, den 11te September 1832. Ferrall.
Lolland-Falsters Stifts-Tidende, 1832-09-14
Auctioner. Efter Begjæring af Nykjøbings Hospital og i Følge Dom og Udlæg, bliver, i Gaarden selv, foretaget 3de Auctioner over Kjøbmand Grams Gaard No. 1 i Lang gaden her i Byen, Fredagene den 12te og 26de October samt 9de November, om Formiddagen Kl. 11. Gaarden, som ligger beqvemt for Kjøbmands Næring, bestaaer af 21 Fag 2 Etage, 59 Fag 1 Etage, 9 Fag Halvtag, med tilliggende Grund og Hauge, hvori er et muret Lysthuus paa 3 Fag. Et meget godt Brændeviinsværk paa 5 Tønder, en Bryggerkjedel paa 4 Tønder, med tilhørende Kar, sælges enten særskilt eller med Gaarden. Conditionerne erfares paa mit Contoir. Hvilket herved, i Følge Placaten af 22de April 1817, bekjendtgjøres til Efterretning for Vedkommende. Nykjøbing paa Falster, den 15de September 1832. Møller.
Lolland-Falsters Stifts-Tidende, 1832-09-14
Fredagen den 28de ds., Formiddag Kl. 10, bortsælges ved Auction paa Høybygaard en Deel Lam, Gjæs og Sviin, hvilket herved bekjendtgjøres. Raahaugegaard, den 12te September 1832. Bagger.
Lolland-Falsters Stifts-Tidende, 1832-09-14
Jndkaldelse.
Lolland-Falsters Stifts-Tidende, 1832-09-14
J Overeensstemmelse med Placaten af 26de October 1792 indkaldes herved, med lovlig tolv Ugers Varsel, Alle og Enhver, som formene at have nogen Fordring paa Stervboet efter den under Øllingsøggaards Skiftejurisdiction afdøde Sognefoged og Gaardmand Rasmus Pedersen Veils i Gurreby, til, inden bemeldte Tids Forløb, for mig, som beskikket Skifteforvalter, an anmelde og beviisliggjøre deres Krav. Øllingsgaard, den 16de September 1832. R. Hellemann.
Lolland-Falsters Stifts-Tidende, 1832-09-14
De, som maatte have noget at fordre i følgende Stervboer under Nykjøbings Skiftejurisdiction paa Falster, nemlig: 54. Væver Jonas Jensens Kone, Mette Catrine Rasmusdatter, 55. Karethmager Christian Henrich Marcus Ægidius Buch, 61. Dagleier Vilhelm Poppe, 64. Reebslager og Politibetjent Rasmus Hertz, 65. Skibstømmermand Svend Christian Bruun, indkaldes herved, med 12 Ugers Varsel, at anmelde og bevise deres Fordringer for mig, som Skifteforvalter. Nykjøbing, den 12te Septbr. 1832. Møller.
Lolland-Falsters Stifts-Tidende, 1832-09-14
Tjeneste ledig. Hos Malermester J. H. Jensen i Nakskov kan en duelig Svend faae Arbeide. Samme Sted kan en confirmeret Dreng af god Opdragelse og iøvrigt ordentlig, som har Lyst til at lære Malerprofessionen, strax blive antaget i Lære.
Lolland-Falsters Stifts-Tidende, 1832-09-14
En Jomfrue af sat Alder kan faae Condition til 1ste Novbr. som Huusholderske paa en Herregaard i Lolland, naar hun foruden Huusholdningen kan paatage sig at besørge Mejeriet; uden gode Anbefalinger nytter det ikke at melde sig. Addressecontoiret giver nærmere Oplysning.
Lolland-Falsters Stifts-Tidende, 1832-09-14
Tilkjøbs ønskes. 4 a 5000 Stkr. raae Muursteen ønskes tilkjøbs; hvo som kan levere disse bedes at melde sig hos Giegengack i Mariebo.
Lolland-Falsters Stifts-Tidende, 1832-09-14
Tilkjøbs.
Lolland-Falsters Stifts-Tidende, 1832-09-14
En mig tilhørende, midt i Rødby Kjøbstæds Hovedgade beliggende, vel vedligeholdt Gaard af 14 Fag Forhuus med Tegltag, tjenlig for en Handelsmand og Brændeviinsbrænder, 12 Fag saa godt som nyt Baghuus med Straatag, stor rummelig Gaardsplads, Hauge med udmærkede Frugttræer paa circa 3 Skpr. og et tilstødende, Vænge paa 2 Skpr., saaog 17 Tdr. Land, geometrisk Maal, fortrinlige gode Jorder i Byens Marker, der, liig Byens øvrige Jorder, tilhøre Hs. Maj. Kongen, men ere at ansee som fuldkommen Eiendom, samt 10 Hoveders Græsningsret paa en Fælled, seer jeg mig i Stand til at bortsælge, indbefattet den i denne Sommer indhøstede halve Afgrøde af Jorderne, der vurderes til circa 250 Rbd., for den ringe Betaling 1400 Rbd. Sølv, eller bortleie paa yderst billige Vilkaar. De aarlige Skatter beløbe tilsammen 71 Rbd. Sedl., hvorunder Jndførsels-Consumtionen af den ikke ubetydelige indhøstede Sæd er indbefattet. J Gaarden kan, om forlanges, blive indestaaende 900 Rbd. Sølv. Liebhavere ville enten personlig eller i portofri Breve snarligst henvende dem til Undertegnede. Faaborg, den 4de September 1832. Lund, Toldbetjent.
Lolland-Falsters Stifts-Tidende, 1832-09-14
Fra Corselitze Teglværk sælges brændte Muursteen, paa 9, 4 1/2, 2, for 8 Rbd. Sedler pr. 1,000. Udleveringsseddel faaes hos Undertegnede paa Bellinge pr. Nykjøbing. N. Ryberg Formann.
Lolland-Falsters Stifts-Tidende, 1832-09-14
Fra Undertegnedes her i Byen anlagte Støberi kan erholdes saavel Spedde, som Forme=Lys til billige Priser, efter Forudbestilling af større Partier. Om saadant forlanges, modtages Talg i Betaling til gangbare Priser. Ligeledes er Undertegnede forsynet med gode Sengefjer til Udsalg. Nykjøbing, den 12te Septbr. 1832. C. Varlon.
Lolland-Falsters Stifts-Tidende, 1832-09-14
Snuustobak, præpareret mod Hovedpine efter Lægers Skrivter, Denne for sin velgjørende Virkning erkjendte Tobak faaes i Glas hos undertegnede Herrer paa Lolland og Falster. Hr. M. Røepstorff i Nakskov, Hr. Brabrand i Mariebo, Hr. Hirsch i Nysted, Hr. Pohler i Rødby, Hr. Hansen i Saxkjøbing, Hr. Seligmann i Nykjøbing, Hr. Wulffs Enke i Stubbekjøbing, Med hvert Glas ere de medicinske Bøger, hvorefter denne Tobak er præpareret, citerede. Joh. Wilh. Schiøtz, Tobaksfabriqueur i Kjøbenhavn.
Lolland-Falsters Stifts-Tidende, 1832-09-14
Ved Tallotteriets 1189 Trækning i Wandsbeck udkom: No. 22. 52. 30. 13. 86.
Lolland-Falsters Stifts-Tidende, 1832-09-21
Lollands og Falsters Stifts Kongelig alene privilegerede. Efterretninger. Addressecontoirs - Sexogtyvende Aargang. Rummer 76. Udgives 2 Gange ugentlig fra C. C. Schultz's Enkes Bogtrykkeri i Mariebo. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1832-09-21
Udenlandsk. Portugal. En Officier ved D. Pedros Expedition har fra Oporto tilskrevet en Ven i London, og ved samme Leilighed blandt Andet meddeelt: "Vi ere godt forsynede med Levnetsmidler, naar undtages Brød, som er i høi Priis; derimod have vi, naar undtages Kartofler, Overflødighed af Jordfrugter og Grønt. God Viin, Thee, Kaffe og Chocolade sælges meget billigt. De Geistliges Forbittrelse og Modstand synes at lægge sig. Nogle Geistlige have prædiket for Donna Marias Sag, og det med en saadan Varme, at et heelt Corps Guerillas nu staaer under Vaaben for hende, under Anførsel af Preira da Silva, en af de fornemste Viin dyrkere ved Douro. Dette Corps har bemægtiget sig flere Qvæg=Transporter, der vare bestemte til Migueliterne; det har desuden forskaffet Don Pedro en Deel Heste. Landet i Egnen af Oporto er, som bakket og skovbegroet, meget beqvemt for slige Partigjængere; men 7 Mile længer borte, paa Veien til Lissabon, udstrække sig vide Sletter, hvor et endnu i Don Pedros Hær manglende Rytteri kunde gjøre god Virkning. Han anstrænger sig imidlertid med al mulig Kraft, for at kunne skride til Offensiv-Operationer. Bidrage af Penge og Korn ankomme daglig til Hovedqvarteret, hvor der hersker den fuldkomneste Tillid til et godt Udfald og haves Overflødighed af Munition."¬